Document ID: 31999R1070

31999R1070
L 130/18
SLUŽBENI LIST EUROPSKE UNIJE
25.05.1999.
UREDBA KOMISIJE (EZ) br. 1070/1999
od 25. svibnja 1999.
o izmjeni Priloga Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1), kako je zadnje izmijenjena Uredbom Komisije (EZ) br. 1068/97 (2), a posebno njezin članak 17. stavak 2.,
(1)
budući da je naziv Φέτα (Feta), koji je prijavila grčka vlada u skladu s člankom 17. Uredbe (EEZ) br. 2081/92, registriran kao zaštićena oznaka izvornosti Uredbom Komisije (EZ) br. 1107/96 (3), kako je zadnje izmijenjena Uredbom (EZ) br. 590/1999 (4);
(2)
budući da je na temelju presude Suda od 16. ožujka 1999. poništen dio te Uredbe koji se odnosi na uvrštavanje naziva Φέτα (Feta) kao zaštićene oznake izvornosti; budući da se kao posljedica toga taj naziv mora brisati iz „Registra zaštićenih oznaka izvornosti i oznaka zemljopisnog podrijetla” kao i iz Priloga toj Uredbi,
DONIJELA JE OVU UREDBU:
Članak 1.
1. Naziv Φέτα (Feta) briše se iz „Registra zaštićenih oznaka izvornosti i oznaka zemljopisnog podrijetla”.
2. U Prilogu Uredbi (EZ) br. 1107/96 pod naslovom „Sirevi” i „Grčka” u dijelu A, „Proizvodi navedeni u Prilogu II. Ugovoru o EZ, namijenjeni prehrani ljudi” briše se naziv „Φέτα (Feta) (ZOI)”.
3. U skladu s člankom 17. stavkom 3. Uredbe (EEZ) br. 2081/92, naziv Φέτα (Feta) ostaje i dalje zaštićen na nacionalnoj razini sve do donošenja nove odluke.
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. svibnja 1999.

Labels: 3
18
17
6